
ACORD 274/2006,  DE 13 DE SETEMBRE, DEL PLE DEL CONSELL DE L’AUDIOVISUAL DE CATALUNYA

Exp.  núm. 17/A/2006[3]. Ampliació termini requeriment d’informació a Televisió de Girona, SL

1. L’1 d’agost de 2006 va estar notificat (registre sortida 1.300/2006) a Televisió de Girona SL, l’Acord 265/2006, de 26 de juliol, del Ple del Consell de l’Audiovisual de Catalunya en virtut del qual, de conformitat amb el que preveu l’article 116.b) de la Llei de comunicació audiovisual de Catalunya i l’article 10.h) de la Llei 2/2000, de 4 de maig, del Consell de l'Audiovisual de Catalunya, es requeria a l’interessat per tal que en el termini màxim de trenta dies hàbils a partir de la recepció de la notificació, acredités de forma fefaent davant del Consell de l'Audiovisual de Catalunya l’actual estructura accionarial de l’esmentada societat.
2. El termini del que disposava Televisió de Girona, SL per trametre la informació requerida pel Consell finalitzava el 6 de setembre de 2006. En aquests moments no consta que hagi estat acreditada la seva actual estructura accionarial davant d’aquest Consell.
3. L’apartat 1 de l’article 49 de la Llei de l’Estat 30/1992, de 26 de novembre, de règim jurídic de les administracions públiques i del procediment administratiu comú atorga a l’Administració la potestat de concedir d’ofici o a petició de l’interessat, una ampliació del termini establert que no excedeixi de la meitat d’aquest, amb el benentès que no es perjudiquen interessos de tercers i que la notificació per tal que Televisió de Girona acredités la seva estructura accionarial es va dur a terme durant el mes d’agost, el Consell ha considerat, tenint en compte les circumstàncies concurrents, aconsellable acordar l’ampliació del termini en deu dies hàbils des de la recepció d’aquest Acord.
Per tot l’exposa’t el Ple del Consell de l'Audiovisual de Catalunya, ha adoptat els següents

ACORDS

1.Ampliar el termini atorgat a Televisió de Girona, SL mitjançant l’Acord 265/2006, de 26 de juliol, per acreditar de forma fefaent davant el Consell de l'Audiovisual de Catalunya la seva actual estructura accionarial, per un període màxim de deu dies hàbils a partir de la recepció de la notificació d’aquest Acord,
2. Notificar aquest acord a Televisió de Girona, SL
Barcelona, 13 de setembre de 2006 

Josep M. Carbonell i Abelló



Rafael Jorba i Castellví

President





Conseller secretari 

